
CONSTANTIN STANCU 


CU FANTEZIA 
PE 
FANTEZIE 
CALCAND 


Moto: 


Psalmul 85:11 Credinciosia răsare din pământ, şi 
dreptatea priveşte de la înălțimea cerurilor. 


Luca 8:25 Apoi a zis ucenicilor Săi: „Unde vă este 
credința”? Plini de spaimă şi de mirare, ei au zis unii 
către alţii: „Cine este acesta de porunceşte chiar şi 
vânturilor şi apei şi-l ascultă”? 


Ecou de psalm (I) 
Psalmul 139 


Mă cunoşti de aproape, Doamne, 
Mă ştii, în pătrunzi gândul, cuvântul, 
Mă calauzesti prin ierni şi toamne, 
Eşti Cel Prea-Înalt, Prea-Sfantul... 


Mâna Ta Bună o pui peste mine, 
Şi stau mereu, smerit, în Faţa Ta, 
Mă aperi de rau, mă trezesti la bine, 
După noaptea aurită în lacrima grea... 


M-ai întocmit în mod minunat, 
Fiinţa mea slabă e tare în Tine, 
Prin Cuvântul Tău sunt şi curat, 
În rugăciune e har şi e bine... 


În Cartea Ta mi-ai scris viata, 
Totul a fost în adevăr rânduit, 
Ai alungat duhuri rele, ceața, 
Şi, Doamne, nu m-ai risipit... 


Când adorm sunt mereu cu Tine, 
Când mă trezesc sunt iarăşi cu Tinc, 
M-ai vindecat de păcatul din mine, 
Ai ars răul cu prea mult bine... 


Gândurile Tale sunt nepătrunse, 
Nu le pot număra, nici nu le ştiu, 


Doar în ceruri luminează cele spuse, 
Si, iată, sunt chiar umilul fiu... 


Numai, Tu, Doamne, inima o ştii, 
Numai Tu îmi cunoşti gândul, 
Mi-ai dăruit clipe curate, mii, 
Ai altoit în sufletu-mi Cuvântul... 


Nu mă pot abate pe Dreapta Cale, 
Mâna Ta mă conduce prea vie, 
Sunt chemat în lucrările Tale, 

Mă binecuvântezi în har şi vesnicie... 


Ruga dimineţii 
Psalmul 92:2 


O, în rugăciunea dimineţii 
Eşti, Doamne, tot mai aproape, 
Cad vremuri, draperiile cetii, 
Iar, Tu, vii călcând pe ape... 


E Har şi Duh de bunăvoință 

Ce se deschide peste noi, 
Învăţăm să umblăm prin credință, 
După cum ai spus: doi câte doi... 


Sunt cuvinte ce curăță fiinţa 
E puterea ce ne tine-n picioare 


Si ne patrunde cunostinta 
Cand potolesti furtuni pe mare... 


Dimineaţa rugăciunea e curată, 
Inima se deschide precum aripa, 
Iisus, schimbi oameni deodată, 
Învingând moartea, durerea, clipa... 


Prin rugăciune ziua e binecuvântată 
E o zi din viata ta şi smerit, 

O primeşti ca o jertfă prea curată 
Stiind că prin Iisus eşti şi iubit... 


Si cetatea, isus, este în Harul Tau, 
Sfintesti locul cu raza din stea, 
Biruieşti prin bine ceea ce-i rău, 

Iar crucea şi azi este atât de grea!... 


Omule, te rogi, să chemi, să speri, 
Mergi pe calea spre nemurire, 

În dimineaţa în care, iată, ceri 

De la lisus o blândă mântuire!... 


Epistola 


2 Cor. 6:7-10 


Cine sunt şi aş putea să fiu? 
Doar El o ştie prea bine, 

Sunt omul sau poate un fiu 

A Celui ce era, ce este, ce vine... 


Şi parcă am fost chemat pe nume, 
Şi parcă m-a strigat Cineva, 

Şi parcă m-a rupt de lume, 
Lumina-i adâncă şi fulgul de nea... 


Ca un necunoscut şi totuşi cunoscut, 
Ca un înşelător care spune adevărul, 
Din Cuvântul Cuvânt crescut 

Trecând prin vremuri, precum gerul... 


Ca unul care moare, trăind, 

Ca unul care trece, venind, 

Ca unul întristat, veşnic râzând, 
Ca unul viu, purtat de gând... 


Mereu sărac, având de toate, 

Pe bogatii lumii imbogatind, 

Dar de Iisus având parte, 

Întinerind, când vremea e-n colind... 


Un om ce nu are mai nimic 
Şi totuşi stăpânind toate, totul, 
Şi timpul, veacul şi un pic, 


Trecand de moarte, depasind potopul... 


Acesta sunt, eu n-am stiut, 
Dar lisus o ştie prea bine 
Căci m-a iubit şi m-a durut 
Cel ce era, ce este, ce vine... 


În lumina lui Iisus 


1 Cor. 6:12 


Ce libertate când totul este îngăduit! 

Câtă cercetare când nu totu-i de folos! 

Să trăim în veacul acesta ce-i de trăit, 
Dar cu viata ascunsă în El, prin Hristos... 


Aşa cum L-a înălțat pe Iisus când ne iubea, 
Cu puterea SA cea sfântă ne va învia! 

Din moarte la viata Mesia trecea, 

Din veşnicii în veşnicie Cuvântul biruia... 


O, ce trupuri curate, ca Temple înnoite, 
Pentru Duhul care puternic ne sfinteste, 


O, ce putere biruind umbroase ispite, 
Pentru cel ce prin El creste, mai creste... 


Dincolo de lume şi căderi e chemarea, 

Dincolo de greşeli, de slăbiciuni e învierea, 
Rămânem dar în har, în credinţă şi-n starea 
În care am fost chemaţi, invaluiti cu tăcerea... 


Rămânem, iată, cu Mesia în veacul sfânt, 
Liberi, pregătiţi pentru Împărăţia de Sus, 

Născuţi prin Duhul cel viu, din Cuvânt... 
Înaintăm luminati prin Lumina lui isus... 


Numele e scris pe cer! 


Psalmul 8 


Doamne, Numele Tau e scris pe cer! 
Vesnicia Ti-e incrustata-n albastru, 
Lucrările sfinte şi vii nu pier, 

Ne vorbeşti prin iarbă, prin astru... 


Ne vorbeşte în zilele Tale curate, 
Ecoul trece vizibil prin vreme, 
Până la margini de lume, uitate, 
Pentru cel ce de Tine se teme... 


Nimic nu se ascunde-n lumină, 
Lumea-i deschisă ca o carte, 
Blândă, binecuvântată şi lină, 

E mântuirea ce creşte prin toate... 


Sufletul e puternic înviorat 

De Cuvântul viu, prea curat, 

De Cel ce învie cu adevărat, 
Salvându-ne din moarte şi păcat... 


Şi ochiul ţi-e luminat adânc 
De Cuvântul nins de Sus, 
Eşti spălat în ființă şi-n gând 
Prin Harul izvorât din lisus... 


Calea Împărăției 
Psalmul 17:7 


Te roagă, neîncetat, în duh, 
Se deschide Calea Împărăției, 
Ridică-te din trecătorul trup, 
Lipeşte-te in mladitele viei... 


Mai presus de acest veac, 

Mai presus de această lume, 
E Cuvântul Viu, tainic leac, 
Şi Hristos, puternic Nume... 


Apropie-te de Cuvântul Viu, 
Ia viata din viata eternă, 
Peste cei ce ascultă şi ştiu, 

E lumina înflorind în beznă... 


Îndoiala din sufletul tău, 


N-o pune-n balanta de aur, 
Durerea din sufletul tau, 
Atinge aripa de graur... 


Ascultă Vocea venită de Sus, 
Ascultă atent Glasul blând, 
Taci când vorbeşte Iisus, 
Spala-ti viata prin Cuvant!... 


Taina 


Efeseni 3:3-13 


Dragostea fost-a la toti aratata, 
Si multe nu-s ascunse acum, 

Avem mereu ceruri si un Tata 
Ce ne-nsoţeşte pe adevăratul drum... 


Mai fericiți, cu mult mai fericiţi, 
Taina se deschise spre lume, 
Noi, primim putere, impliniti, 
Prin Hristos, tainicul Nume... 


Şi cerul s-a deschis deodată, 
E atâta lumină-n fiecare zi, 
Pătrunzi Cuvântul, iată, 

Pas cu pas, fără s-o ştii... 


Cu Duhul Sfant vedem prin veac, 
Şi ochi avem la inimă, şi viata, 
Când pomii şi stele mai tac, 
Deschisă-l Împărăţia-n fata... 


E înţelepciune, e o taină vie, 
Adunați sub Cortul Său Ceresc, 
Să creştem ca mladita-n vie, 
Pentru cei ce plâng şi ce iubesc... 


Să te apropii de Dumnezeu, 

Prin Iisus ai intrare-n Imparatie, 
Rupt de păcatul nespus şi greu, 
Doar prin puterea care mai învie... 


Binecuvantare 


Efeseni 1:3-14 


Prin lisus, doar prin El, precum ştii, 
Am fost alesi chiar de Dumnezeu, 
Alegere inteleapta, prin veşnicii, 


Binecuvântare mai presus de rău... 


Înaintea întemeierii de lume, 
În vremuri pure, de început, 
Iată, sunt aceste lucrurile bune: 
Sfintenia, dragostea, tot ce-i plăcut... 


Astfel am fost aleşi prin veac, 
Chiar infiati prin Hristos isus, 
Prin cele ce vorbesc, sau tac, 

Prin viata deplină venită de Sus... 


Am fost rascumparati prin har, 
O iertare de păcate şi erori, 
Acest cântec blând şi clar, 
Plutind mai presus de nori... 


Ne-a descoperit taina din Cuvânt, 
După planul viu şi preasfânt , 


Să avem cu toţii acelaşi gând: 
Un cer nou şi un nou pământ... 


Gândul celui înţelept 


Eclesiastul 9 : 15 


În cetatea lui Dumnezeu Sfântul, 
Locuieşte cel bun şi credincios, 

Cu frică de Tatăl, păzind Cuvântul, 
Trăind prin lumină in frumosul-frumos... 


Aşteaptă dar cu răbdare mângâierea 
Pentru sine şi pentru poporul ales, 
Iată, învie o dată cu învierea 
Ascultând Glasul de Sus tot mai des... 


Doar Duhul Sfânt îl instiinteaza 
Zilnic, blând, cu putere şi bucurie, 
În zori de zi, seara şi la amiază 
Despre cele vii din eterna vie... 


Mânat de Duhul cel Sfânt cu putere 
El urcă mereu la Templul ceresc, 
Vesteşte în lume o aceeaşi înviere 
Prin lisus, pentru cei ce încă iubesc... 


Sub mâna bună a lui Dumnezeu, 

Trăind adevărat o viata preasfântă, 

Cu gându-n lumină nu-i greu 

Să intri-n Împărăţia unde îngerii cântă... 


El vede salvarea, mântuirea, 
Primeşte harul venit de Sus, 
Pacea, viaţa şi desăvârşirea 


Prin acelaşi Prieten: lisus... 


Psalm 


Psalmul 23 


Tu, Doamne, mă calauzesti, 
Fiinţa mi-o hrăneşti, în slăbiciune, 
Zilnic, Doamne, îmi vorbeşti, 

Mă aperi de ispite, de lume... 


Iată, ape liniştite, în înserare, 
Căile sunt drepte şi vii, 
Pentru Numele 'Tău cel Mare, 
Trecem din tarana în copii... 


Sufletul meu se invioreaza, 
Cuvantul Tau ma hraneste, 
E dulce-n dulcea amiaza, 
Iar seara mă linişteşte... 


Nu mă pedepsi prea tare, 

Ai milă în slăbiciunea mea, 
Numele Tău e-ndurare şi e mare, 
Chiar şi-n valea rece şi rea... 


Şi nu mă tem de răul-rău, 


Daca as trece prin umbrele mortii, 
Păzit sunt veşnic de Bratul Tau 
In tacerile reci ale noptii... 


Doamne, bunătate şi îndurare 
Sunt turnate-n viaţa mea, 
Trăiesc minunea cea mare: 
Binecuvântat în Casa Ta... 


Răpirea 
1 Tes 4:14-18 


Un Glas pătrunzător şi hotărât, 
Un Glas de arhanghel, nu de om, 
Glasul celui veşnic sfințit, 

Va chema cu puterea-l de Domn... 


Cu trambita nevăzută, vie, 

Va chema pe cei alesi, curati, 

Îi va chema din cetate, din vie, 
Să fie şi-n ceruri aceiaşi fraţi... 


Când cerul se va cobori încet, 
Când pământul va fi atins de slavă, 
Vor învia toţi cei au crezut şi cred, 
Părăsind starea rece şi gravă... 


Fara voie, bland si linistit, 

Vom fi rapiti spre nori, mai Sus, 
Vom sta umili copii, neclintit, 
Îmbrăcaţi in Harul lui lisus... 


ÎI vom întâmpina în văzduh, 

Ne vom apropia de cele de Sus, 
Luminati şi calauziti de un Duh, 
Vom simţi în noi dragostea lui lisus, 


Pusă la-nceput de vreme şi lume 
Pentru răpirea aceasta aleasă, 
De Cel ce are Înaltul Nume 

Şi ne-a pregătit în ceruri Casă... 


Va veni clipa aceea sfântă, 
Când vei rămâne cu El în veci, 
Ca ființă de slavă ce caută 
Tara de Sus, spre care treci... 


Din toate rămâne clipa sfântă, 
Locul adevărat din văzduh, 
Acolo învie cei ce cântă, 
Acolo renasc cei ce se duc... 


Pavel în Atena 


Fapte 17:15-34 


Sa strabati cetatea pe jos, 

Să priveşti cu atenţie veacul, 
Să cauţi ceva în Frumos, 

Să cauţi fiinţei leacul... 


Să descoperi altarul sfințit, 

Unui „Dumnezeu necunoscut” 
Când timpul sub semn s-a împlinit, 
Iar pietrele n-au mai tăcut... 


La Atena, atins de raza de Sus, 
Pavel vorbea lumii, în veac: 

E mereu o Cale prin Domnul Iisus, 
Şi, iată, pietrele strigă, nu tac... 


Căci omul caută, caută ezitând, 
Caută pe Dumnezeu, Salvatorul, 
Ochi are şi nu vede, tremurând, 
...departe de om nu e Mântuitorul... 


El este, mai este lângă noi, iată, 

În El totul e viu, cu tărie, 

Sunt mişcarea şi ființa curată, 
După cum în Scriptură mai scrie... 


Şi de aceea a rânduit o zi, 

A pregătit-o prin planul divin, 
Pentru cei ce au fost şi pentru vii, 
Pentru cei ce prin har mai vin... 


Dumnezeu nu tine seama, iata, 
De vremuri de nestiinta, uitate, 

El dă o poruncă vie, de Tata: 

Să ne întoarcem la gânduri curate, 


...91 să ne pocăim în adevăr, 
Să acceptăm darul de Sus, 
O, atinşi de florile de măr, 
Sfintiti prin dorul de Iisus... 


Căderea Babilonului 


Apocalipsa 18:1-24 


Într-o zi, într-o singură zi, uitată, 
Va nărui Babilonul, va arde pierdut, 
Va pieri ca piatra în mare, deodată, 
Rătăcit în păcate, căzut... 


Lumina nu va lumina în el, 
Mirele şi mireasa se vor topi, 
Va fi uitare, cenuşă şi ger, 
Părinţii se vor întoarce în fil... 


Vor plânge cei mari, negustorii, 
Vor plânge casele şi pomii, 
Nu le vor auzi îngerii, nici norii, 


Şi se vor topi în zboruri soimii... 


Va fi o zi în care toate cad, 
O mână va fi acolo, pe cer, 
Vor arde uşor cele ce ard, 

Vor rămâne cei care cred... 


Toţi din lume au fost amagiti, 
Pentru că toate au ajuns de vânzare, 
Pentru că Domnului îi sunt iubiți 
Doar cei ce sunt pe îngusta Cale... 


Babilonul a căzut cum cade clipa, 
E semnul viu dintre hotare, 
Când te atinge îngerul cu aripa 


Afli blând, nu se mai moare... 


...91 se ridică noul oraş, în zare... 


Stânca 


1 Tes. 4:3 


O, voia SA este sfintirea, 
Fiti placuti lui Dumnezeu, 
La EL este pacea, nemurirea, 


Biruind prin tarie ce-i rau... 


Aceasta este chemarea de Sus, 

E chemarea ce strabate vesnicia, 
A fost proclamată de Hristos Iisus, 
Mângâindu-ne blând copilăria... 


Am primit Duhul cel Sfânt, 
Am primit salvarea, viaţa, 

Este o scară între cer şi pământ, 
Când peste noi EL iti apleacă Fata... 


Să ne iubim unii pe alţii, curat, 
Aşa ne învaţă chiar Dumnezeu, 
Prin Emanuel cel înălțat 

Mai presus de netimp, mereu... 


Să trăim linistiti, E Glasul Sau, 

ÎI recunoaştem prin vreme, 

E gândul venind peste bine şi rău, 
Omule, e Stânca Tare, nu te teme!... 


Imparatia 


Dincolo de continente şi măriri, 
Mai sus de nori şi peste glie, 

E o tara veşnică de miri, 

E starea sfântă, a Ta Împărăţie... 


Si Împărăţia nu stă-n vorbe, 

E putere pură, venită de Sus, 
Iar peste vremuri tot mai oarbe, 
Domneste Tu, Bunule lisus... 


Să lăsăm îndoiala şi uitarea, 
Ochii să-i inaltam spre cer, 

Să ne pulseze-n inimă lucrarea 
Prin minunile care nu pier... 


Împărăţia-i neprihănire, bucurie, 
E şi pace prin Duhul Sfânt, 

Şi viata, omule, adânc ţi-o scrie 
În inimă, în cuget, prin Cuvânt... 


E harul care innobileaza ființa, 
E harul de început şi Cuvântul, 


Primeşti răspunsul: doar credinţa, 
Te duce-n Imparatie, precum gândul... 


Tainicul nume 


Fapte 1: 8 


Ce vremuri, ce lumi, ce tacere, 


Dincolo de om şi de chemari, 
E spalarea prin inviere, 
Ca singurul raspuns la intrebari... 


Nu vom stii niciodata, nu vom stii, 
Ce vremuri, ce peceti vor mai fi, 

Dar avem şansa de a rămâne copii, 
Dusi de mână de Tatăl, spre veşnicii... 


Împărați între popoare au mai fost, 
Împărați sau regi, căpetenii s-au dus, 
Rămân doar cei ce-n adevăr cunosc 
Martirii vii între un ieri şi un apus... 


Nu vom ştii niciodată, nu vom ştii, 
Tatăl are puterea în cer şi pe pământ, 
Prin Har şi Credinţă îi suntem fii, 
Salvaţi prin adevăr şi Cuvânt... 


Dar, iată, primim o putere de Sus, 
Şi Duhul Sfânt se coboară deplin, 
E Calea bună din blândul lisus, 
Ce face din noi martorii ce vin... 


Şi cei ce duc Cuvântul în lume, 
Şi cei ce fac voia Celui de Sus, 
Şi cei ce cunosc tainicul Nume 
Mântuitor al vremurilor: lisus... 


Nici nu exist, Iisuse 
Galateni 6: 3 


...91 nici nu exist, Iisuse, 
Fara Tine nimic nu sunt, 
Toate clipele sunt duse, 

Iar pământul nu-i pământ... 


...Şi pare a fi un gol în ființa mea, 
E golul ce se umple, iată, 

Când pogoară lumina grea 

Şi-mi îmbracă ființa toată... 


Şi poți locui in mine cu har, 

Aş putea fi cortul tainic, viu, 
Cortul regesc, supremul dar, 
Unde epistole veşnice se scriu... 


Prin Tine, Printule, toate-s noi, 
Prin Tine lumea primeste viata iar, 
Cat de ciudat, unul din doi, 
Trăieşte prin credință şi har... 


Şi eu nici nu exist, Părinte, 
N-aş avea nume, nici viata, 
Şi toate îmi stau înainte, 


Prin Cel ce la cer se-nalta... 


Viaţa, o mărturisesc, este un dar 
Venit de Sus, din Cel Prea Înalt, 
Născutu-m-am ca un stejar, 

Prin jertfa am facut eternul salt... 


Am trecut din moarte la viata, 
Am înviat sub Mâna Ta, bland, 
Si am învins tarana, pe fata, 
Prin El, Fiul celui Prea-Sfant... 


Roada Duhului Sfant 


Galateni 5:20-22 


Roada Duhului Sfant, roada, 
Dragostea ce nu piere niciodata, 
Chemând fiinţele să creadă 

În Împărăţia de mult așteptată... 


...91 bucuria ce îmbracă ființa, 
Venind dinspre lisus, bland, 
Iluminându-ne viata, credința, 
Pentru cei ce speră cântând... 


Pacea, roada a Duhului Sfant, 

Te leaga de Dumnezeu intr-o clipa, 
Iti scrie în inimă dulce Cuvânt, 

Te atinge cu o sfântă aripă... 


...91 toate te leagă de veşnicie, 
Te leagă de Omul Iisus, 

Te leagă cu o divină tărie, 
Prin puterea venită de Sus... 


Împotriva acestor lucruri, iată, 
Legea se stinge într-un veac dus, 
Intri-n familia preacurată, 
Mostenind viata, prin pruncul lisus... 


Cu inima curată 

Iacov 4:10 
Curată să-ți fie inima şi fiinţa, 
Si mâna ta curată să-ţi fie, 


Credinţa copleseste nestiinta 
Ca focul de Sus, chemat de Ilie... 


Smerit,da, să stai în fata Sa, 


Apropie-te, deci, de Domnul, 
EL este mai sus ca orice stea, 
Si-ti îmbracă-n pace somnul... 


Şi EL se va apropia de tine, 
Va face un pas uşor şi blând, 
Te va ierta cu prea mult bine, 
Te va sătura din al Său gând... 


Supune-te lui Dumnezeu, 
Ascultă, dar, Glasul Său, 

Prin Duhul biruiesti ce-i rău, 

Cu EL e uşor şi ceea ce-i greu... 


Am primit un har mai mare, 
Cei smeriti au fost inaltati, 


Viaţa cu lisus e fără hotare 
Când rămânem aceeaşi fraţi... 


Cântecul dimineţii 


Ioan 14:6 


A creat întreg universul-n foc, 
Nopțile şi visele ni le-a creat, 


Iehova ne-a daruit viata in loc, 
Intr-un timp hotărât, binecuvântat... 


Doamne! şi sufletul ni l-ai creat, 

Ca un dar ce vine de departe, din slavă, 
E darul darurilor, de neuitat, 

Darul acela fără plată şi grabă... 


Cu iubire ne-ai creat, cu iubire, 
Pus-ai în noi lumină, viata, vis, 
Ne-ai copleşit cu mântuire, 

Ca stea înmugurită-n Paradis... 


Când greutăţi ne vor căuta frenetic, 
Răsărind din timp şi netimp, 

Din veacul acesta rătăcit şi eretic, 
Ne zidesti cu veşnicia în schimb... 


Ai vindecat bolnavi în tristeţe, 
Pe copii neprihaniti i-ai ales, 
Bătrânilor le-ai dat tinereţe, 

Iar veşnicia ne-zapezeste ades... 


De aceea spre Tine merg luminos, 

Cu ființa neputincioasă, slabă, 

Prin cântec, psalm, prin tot ce-i frumos, 
Privesc prin vremuri, în slavă... 


De acolo, din slava Ta absolută, 
Eu te aştept, iată, să vii curând, 
Iar peste toată viata mea durută, 
Pluteşte Cuvântul Tău blând... 


Să cântăm cu sufletul, cu fiinţa, 
Să ne rugăm cu sfială-n credință, 
Şi să învăţăm ce-i biruinţa, 

În duh, în gând, în fiinţă ... 


Nu obosim 


E o poruncă vie care ne spală 
Sufletul, inima şi trupul, întregi, 
Vine o zi tot mai pierdută şi goală 
Când, omule, trebuie sa-ntelegi! 


Dumnezeu a pus bună rânduială, 
Noi primim porunca, se ştie, 

Care ne scapă de păcat şi de boală, 
Şi ne leagă, sfânt, de Împărăţie.... 


Dumnezeu ne şopteşte acum 
Prin Cuvântul Său bun, 

Se face şi carnea un scrum 
Arsă de veşnicia ce-o spun, 


O spun îngerii şi creaţia toată 
Şi Fiul o vesteşte neîncetat 


In lumea aceasta iertata, 
Când ne-a iubit şi ne-a salvat... 


Să nu ostenim pe Calea luminii, 
Să rămânem tari prin lisus, 
Căci lemnul, sângele şi spinii 
Ne-au chemat şi ne-au supus... 


Să nu obosim făcând ce-i bine, 
Primi-vom puterea deplină, 
Dacă ascultăm Glasul ce vine 
Din înviere şi din lumină... 


Pescuirea minunată 
Ioan 21:6 


Într-o dimineaţă lisus va fi pe mal, 
Vom auzi Glasul Său clar îndemnând: 
Aruncati-o în partea dreaptă, sub val, 
Si mreaja nu se va rupe, pescuind... 


Acolo, în dreapta corăbiei veți găsi 
Peşte şi rodul fi-va însutit, 
Cu El învăţăm în adevăr a pescui, 


Daca ascultam de Cel ce ne-a iubit... 


Şi ne iubeşte mereu, vorbind bland, 
lisus se arată prin vreme şi veşnicii, 
Să privim prin credință şi Cuvânt, 
Ascultători pescari, prieteni şi copil... 


Să cunoaştem încă o dată lucrarea, 
Pescuirea minunată să ne întărească, 
Să-nvingem păcatul, valul, marea, 
Prin lisus, Cel ce vrea să ne găsească... 


Pe mal, în dimineaţa luminată, 

Era jăratic, peşte şi pâine, pregătite, 
Eram chemaţi la prânz de-ndată, 
La o părtăşie în cele sfintite... 


Stim sau nu ştim pe Omul Iisus? 

Şi marea şi dimineaţa, iată, vorbesc! 
Să pescuim pe pământ în valul dus, 
Dar nădăjduind la netimpul ceresc... 


Prin cuvânt 


1 Cor. 6:12 


O, trupul acesta, tarana uimita, 
Templul Duhului Sfant, curat, 
Prin iubirea de Sus primita, 

Prin Cuvântul Cuvânt înălţat... 


De la Tatăl am primit Duhul Sfânt, 
EI locuieşte în noi cu tărie, 

Chiar fiind pe acest pământ, 
Suntem şi cu lisus în vie... 


Prin Duhul cel curat, împărătesc, 
Primiti, iată, viata ca-n dar, 

Prin vremuri mai cresc 

Fiii născuţi din nou, prin har... 


...9i nu ne mai apartinem, iată, 
Ai nostri nu ne mai suntem, 
Cat timp avem in cer un Tata, 
Prin credinţă să umblam... 


Toate ne sunt îngăduite, toate, 
Dar nu totul e şi de folos, 
Dumnezeu are putere şi poate 
Să ne ridice din cele de jos... 


Sa ne dea viata cu tarie, 

Să ne ridice la ceruri, Sus, 

Să fim cu lisus în vie, 

Prin Cuvântul care s-a spus... 


Frumos 
Romani 13: 13 


Să trăim frumos, în Domnul Iisus, 
Să ne dezbrăcăm de faptele nopții, 
Gândul curat să fie la Cele de Sus, 
Să ne dezbrăcăm de hainele morții... 


Să trăim frumos ca-n timpul zilei, 
Inima să ne fie înviorată-n Cuvânt, 
În bucurie să ne deschidem milei, 
Pentru cele vii de pe acest pământ... 


Să biruim răul cu binele de Sus, 
lată, Dragostea e împlinirea legii, 
Să ne-mbrăcăm în Hristos lisus, 
Pentru nunta unde plâng şi regii... 


Să rămânem la cele smerite, în veci, 


Căutând Imparatia lui Dumnezeu, 
Prin vremuri triste, tot mai reci, 


Ridicându-ne mai presus de hău... 


Să fim plini de râvnă, cu duhul, 
Lucrând viu pentru Tatăl ceresc, 
Credinţa sădită în tot locul: 


Cheia celor ce veşnic iubesc... 


A cunoaşte pe lisus 


Filipeni 3 : 


Să-L cunoşti pe Iisus într-o seară, 
Să-L cunoşti simplu, adevărat, 

Cum creste dimineata peste tara 
Si cum se face Inaltul Inalt... 


Să cunoşti puterea învierii Lui, 
Să o simţi în fiinţa ta, curat, 

Pe când lumea atârnă de un cui, 
Bătut în mâna Celui ce-a înviat... 


E puterea mai presus de veac, 
E puterea venită de Sus, 
Când apa şi sângele nu tac, 
Esti biruitor prin biruitorul Iisus... 


Când s-a înălțat peste mormânt, 
În doar trei zilele stelare, 

Etern cum e Cuvântul Cuvânt, 
Şi se iveste Împărăţia-n zare... 


Să primeşti dreptatea sfântă, 
Simplu, ca pe un pahar cu apă, 
Peste cel ce se roagă şi cântă, 
E îngerul care ştie să tacă... 


Prin credinta-n lisus primeşti 
Neprihănirea fără plată, 

E darul coborât din cele cereşti, 
În ceruri ai pururi un Tată... 


Rod 
2 Petru 1:4-7 


El ne-a chemat prin adevăr şi putere, 
Glasul Său ne-a atins inima, fiinţa, 
Deşi a murit, vorbit-a prin înviere, 
Ne-a dat cunoaşterea, prestiinta... 


Har după har s-au coborât deplin, 
Puterea Sa Dumnezeiască ne-a dăruit 
Viaţă prin bine, din prea plin... 
Pentru cei ce trăiesc prin Cel ce-a iubit ... 


Prin Cel ce iubeşte mereu şi acum, 
Făcându-ne părtaşi stării Dumnezeieşti, 
Ne-a luminat un viitor, un tainic drum, 
E Lumina în care drept,iata,cresti... 


Doar să stăruim, să urmăm în ştiinţă, 
Să umblăm curati prin credință, 

În toate poate fi un duh de bunăvoință, 
Prin Cel ce ne tine tari şi în fiinta... 


Să unim, dar, credinţa cu fapta, 


Fapta să ne descopere cunoştinţa, 
Să ascultăm în răbdare şoapta 
Celui ce ne învață ades biruinţa... 


Evlavia să ne întărească blând, 

Să ne topim ființa in Vita Iisus 
Primind iubirea de fraţi şi-n gând 

Ca semnul Prea-Sfânt venit de Sus... 


Şi credința ne pregăteşte deplin 
Un viitor, o nădejde, prin har, 

Şi iubirea de oameni, prea lin, 
Coboară-n inimi, supremul dar... 


Domnul pe un zid făcut la cumpănă 
Amos 7:7 


Pe un zid făcut la cumpănă, 

Pe un zid ce nu mai cade, 

Stă Domnul şi tine în mana 
Cumpăna vie, ce tainic mai arde... 


Şi Domnul pune cumpăna vie 
În mijlocul poporului Său 

O pune chiar, aici, în vie - 

Şi cât de greu e greul-greu? 


Şi pune cumpăna vie Domnul 
Peste ființele noastre pieritoare, 
Afli cât de uşor e omul, 

Iar păcatul se pierde-n uitare... 


Să căutăm dar pe Domnul 
Şi astfel noi vom trăi, 

Aşa cum trăieşte şi omul 
În prezentul veşnic „a fi”... 


Să-l căutăm până se poate, 
Să-l găsim chiar acum, 
Peste necazul zilei, poate, 
Iisus iti apare în drum... 


Cu Domnul dreptatea-i 
Apă curgătoare toată, 
Neprihănirea un pârâu este 
Ce nu seacă niciodată... 


Să căutăm pe Domnul, iată, 
Trăind astfel în veşnicie, 

În ceruri este mereu un Tată, 
Care iubeşte, ne iartă, ne ştie... 


Pe un zid făcut la cumpănă, 

Pe un zid ce nu mai cade, 

Stă Domnul şi tine în mana 
Cumpăna vie, ce tainic mai arde... 


Lucrurile de Sus 
Coloseni 3:2 


Dupa lucrurile de sus umblati, 
Cautati-le cu fiinta toata, 
Tubiti-va bland, fiți frați, 

Căci Împărăţia în inimi se arată! 


Ganditi zilnic la Cele de Sus, 
Gândul să vă fie preacurat, 

La dreapta Tatălui, lisus, 

Ne-a pregătit loc în Cerul Înalt... 


Vorbiti despre lucrurile de sus 

Cu tărie, cu bucurii şi nădejde, 
Stati de vorbă cu Prietenul Iisus, 
Căci adevărul în suflet înfloreşte... 


Cu El ati înviat, deşi nu o ştiţi, 
Lăsaţi lucrurile de pe pământ, 
Cresteti mereu, vă sfintiti, 

Prin părtăşie, rugăciune, Cuvânt... 


Cu lisus ati şi murit, mereu înviind, 
Viaţa voastră-i ascunsă sfânt şi viu 
În Dumnezeu, mai presus de gând, 
După cum apostolii, iată, ne scriu... 


Cu Duhul cel Sfânt şi Cuvântul, 


Taina se deschide precum floarea, 
Ne limpezeste fiinta si gandul, 
Pregătită e spre ceruri cărarea... 


lisus 


Ioan 1 


I-au împărțit la sorți cămaşa, 

Crucea i-au vândut-o bucată cu bucată, 
L-au dat şi morţii, vrăjmaşa, 

Într-o uitare veşnic neterminată... 


I-au vândut şi chipul pe nimic, 
I-au risipit pildele pe-arginti 
Sângele tămăduitor, pic cu pic, 
Rătăcindu-L trist printre sfinți... 


Când draperia la altar s-a frânt, 
Lumina a biruit în noapte, 
S-a născut din moarte un Cuvânt, 


Apostolii topitu-s-au in fapte... 


Deasupra de vreme ca un fulger 
Va veni tainic, clar şi sfânt 

Nu va fi gând şi nu va fi cuget 
Să nu fie mântuite prin Cuvânt... 


E calea, adevărul, e viaţa, 
E-mplinirea tainei şi a legii 
De pe ochii lumii se ia ceața, 
E veacul în care pier şi regii... 


Regii pământeni şi idolii 

Se duc în umbre şi-n pământ, 
Se nasc şi trăiesc ctitorii 
Pentru-nviere în dulce cuvânt... 


Iertare 


Şi bat cu pumnii grei în poartă 
Ca Tu s-auzi şi să mă chemi, 
Tatăl meu, o, Tatăl meu, mă iartă 


Din lumea trista, dintre vremi... 


O, imi poti deschide poarta, 
Esti iertător şi bun şi drept, 
O aud pe Maria, o aud pe Marta 
Şi-un vultur mi se zbate-n piept! 


Sunt temător şi-nfricoşat, 

Mă dor braţele şi ochii, 

Dar la Tine-n luminos palat 
E locul pregătit şi mă apropii. 
Acolo-i locul meu şi râd 
Pentru că m-ai iubit demult, 
Cu Tine-n inimă şi-n gând 
Mă regăsesc ca cel ce sunt... 
Un risipitor copil, iertat, 
Spălat în suflet şi-n carne, 


Işi mulţumesc că mai purtat: 


O, iartă-mă, iartă-mă, Tu, Doamne... 


Dumnezeu nu se lasă batjocorit 


Galateni 6:7 


Dumnezeu nu se lasa batjocorit, 
O repetă bătrânul mereu şi mereu, 
E cu luna şi aerul-n asfintit, 

E cu soarele-n infinitul infinit... 


E umbra ce mă atinge acum, 
Vorbeşte când tace sau trece, 

E aurul călător din drum, 

E porunca ultimă din cele zece... 


Dumnezeu nu se lasă batjocorit, 
E-ntelesul tainic din gând, 
Numele-i unic, întreit, 

Taci, plâng sfinţi în mormânt, 


Da, El nu se lasă batjocorit... 


Poezia religioasă, o stare... 


Moto: 

„Te laud Tată, Doamne al cerului şi al 
pământului, pentru că ai ascuns aceste lucruri de 
cei înţelepţi şi pricepuți, şi le-ai descoperit 
pruncilor,,. (Biblia, Matei 11 : 2 ) 


Lui Eugen Dorcescu 


În Revista ,, Reflex ,, numerele 7-9 din 2006, 
pe lunile iulie-septembrie, artistul complex care 
este Eugen Dorcescu publica un eseu important 
intitulat POEZIA MISTICO — RELIGIOASA 
STRUCTURA SI INTERPRETARE. Eseul este unul 
dintre cele mai importante din ultima vreme din 
cultura română iar autorul, dar şi redactorul şef al 
revistei, poetul Octavian Doclin, au avut o inițiativă 
esențială pentru lumea scriitorilor. Meritoriu, eseul 
se adresează „poeților tineri, care imi sunt prieteni, 
- după cum menționează, lucid, Eugen Dorcescu, 
pentru că acest domeniu nu poate fi lăsat în ruină, 
ci este unul mereu nou. 

Problemele spirituale puse de artistul Eugen 
Dorcescu în fata poetului sunt rezolvate cu mult 
har, profesionalism şi din poziția cea mai corectă, 
din interiorul poeziei mistico-religioase, pentru că 
astfel de poezie este una vie, una în care ar trebui şi 
trebuie să existe multă viata, adevăr, o poezie care 
luminează şi arată Calea... 

Domeniul este constant trecut cu vederea de 
importantii critici din tara preocupaţi de imaginea 
proprie şi lucrători la un sistem critic propriu care 
să scoată în evidenţă opera scrisă în timp real, care 
până la urmă se dovedeşte a fi în timp ireal... 

În România este o criză a valorilor, iar aceasta 
se manifestă şi în lumea scriitorilor, creatorii încă 
nu s-au trezit cu adevărat, valorile umaniste par tot 
mai mult instabile şi provoacă plictis sau nu duc 
nicăieri pentru public, nu mai sunt cei care 


comandă opere literare pentru un anumit scop de 
partid, fondurile care vin de la stat sunt direcționate 
politic după criterii care nu sunt favorizante pentru 
marea creație... Din acest motiv valorile creştine 
pot da sens unei culturi, pot revitaliza lumea literară 
şi pot atrage dorul după o carte bună a unui cititor 
abrutizat şi manipulat prin alte mijloace de 
comunicare. 

În mod evident Eugen Dorcescu abordează 
valorile creştine ferm convins că de acolo poate 
veni un nou suflu în lumea creatorilor adevărați de 
poezie, de cultură. 

Fiind cu toţii într-un areal creştin, pentru 
scriitorii români, mai ales, acest eseu lămureşte 
multe şi arată direcția... Trebuie să recunoaştem că 
toți marii creatori au simțit nevoia ca la un moment 
dat să scrie o operă importantă pornind de la 
Hristos şi de la Evanghelie pentru că altfel viaţa lor, 
ca artişti mari, nu s-ar fi justificat, în final. 

Desigur, tema fiind atât de profundă, provoacă 
şi incintă, iar asupra domeniului trebuie ca fiecare 
artist să mediteze în adevăr, să nu se mintă pentru 
că adevărata operă a unui scriitor, poet sau chiar 
prozator, este viaţa sa, opera scrisă fiind efectul 
vizibil a unei dimensiuni nevăzute... 

Premisa de la care putem porni este că poetul, 
poet care scrie poezie mistico-religioasă, trebuie să 
simtă şi să fie convins de şansa extraordinară de a fi 
o ființă noua, altfel decât in lume, născut din nou, 
altfel scrisul său nu mai este al unui filozof sau 
literat care abordează o anumită zonă interesantă şi 
de multe ori cu multe lucruri senzaţionale, scrisul 
său este scrierea cu trupul. 


Nasterea din nou este premisa pentru ca este de 
natura spirituala, iar carnea este neputincioasa, 
omul, ca fiinta, nu are putere doar traitor in carne, 
limitat la carne (sarx). Dar şi carnea are regulile ei, 
trebuie să rămână curată, pentru că trupul poetului 
este, evident, Templul, un Templu pus la dispoziția 
unei trăiri directe. 

Cel care scrie poezia de genul acesta trebuie să 
umble cu Dumnezeu, precum altădată Enoh sau 
Noe, precum oamenii chemaţi la Cină... Acest 
lucru înseamnă un fel de renunțare la lume, fiind in 
lume, în mijlocul neamului tău care dintr-o dată 
este un altul... Intri în arcă, o arcă spirituală care 
poate salva de potop. 

Ceea ce este important este că Biblia, pentru că 
de acolo vin toate, de la Cuvânt, arată spre un lucru 
important: cuvântul lui Dumnezeu este unul viu 
care lucrează asupra fiinţei în adâncul ei, în 
structura ei intimă, poate curăța, poate da energie, 
poate deschide calea spre cer a omului, locuind în 
poem în acelaşi timp. Biblia este singura carte care 
îl cuprinde pe om, dar mai ales pe artist, în şcoala 
superioară lui Dumnezeu şi cel ce studiază este 
studiat de cuvânt, un fenomen real, altfel decât la 
universităţile autorizate de minister... În oglinda 
acestui cuvânt devenim fără apărare, descoperiţi, 
nu ne mai putem minţi, nu mai putem trişa cu 
talentul nostru folosit după ureche, după regulile 
lumii... Goliciunea pe care începe să o vadă poetul 
creştin este una care îi marchează ființa şi îşi vede 
clar destinul ca ratarea țintei, ca eşec... De la 
această recunoaştere şi cunoaştere începe vălul să 
se ridice, poemul tasneste din inima celui care scrie 


Ceea ce este important pentru poet este ca prin 
opera sa sa-L poata cunoaste pe Dumnezeu la 
nivelul umil al poemului, al scrisului şi pentru a 
transmite această Cunoastere a Lumii de Sus, 
pentru care nu există cuvinte de exprimare în mod 
concret, doar limbajul pur spiritual (duhovnicesc) îl 
poate rezolva, într-o anumită măsură, însă. Când 
ajungi să realizezi acest lucru important, lumina 
devine orbitoare, iar cuvintele nu mai transportă 
lumea spre lume, ci, iată, cerul spre om şi creează 
posibilitatea traseului om cer. Cunoaşterea lui 
Dumnezeu cutremură ființa poetului şi-l face o altă 
ființă, totul este interactiv pentru că adevărul 
eliberează, ne face liberi în mod existențial, iar asta 
ne cheamă să redescoperim că patria în care am 
putea locui altfel este chiar inima noastră, mintea 
noastră, ca în locul Prea-Sfânt, Dumnezeu s-a 
semnat chiar în interiorul omului, semnătura Lui 
ESTE acolo ... 

Lucrurile la care ajunge poetul care scrie 
despre credinţa în Dumnezeu sunt unele care 
depăşesc limitele cunoaşterii, dar prin revelația 
particulară totul capătă sens, pentru restul e 
nebunie, chiar dacă eşti academician sau profesor 
universitar, premiant... 

Oare poate renunţa poetul tânăr la ceea ce 
crede că a ajuns să cunoască pentru a descoperi 
Cunoaşterea, poate el considera totul ca neînsemnat 
pentru a ajunge să se cutremure cu adevărat şi să ia 
totul de la capăt? 

E marea încercare, dar experiența aceasta este 
un adevărat prag pe care va trebui să-l treacă ... 

Apostolul Pavel scria că a trebuit să considere 
totul ca pe un gunoi pentru a ajunge să-L cunoască 


pe Hristos, în final, iar apostolul a fost, trebuie să 
reliefăm, şi o mare personalitate a vremurilor 
antice, om de cultură, cunoscător al filozofiei 
antice, a marilor cărți ale evreilor, a lumii, a 
Europei şi Asiei, a Imperiului Roman dar şi a celor 
din Atena cea veche... 

Învierea este reală pentru că este posibilitatea 
de a continua să exişti într-o altă dimensiune prin 
gratia lui Dumnezeu şi asta dă putere... Trecerea 
dintr-o lume în alta, dintr-un veac în altul, se poate 
trăi şi realiza numai prin poezie şi credinţă, prin 
ştiinţa înaltă de a te lăsa desăvârşit de Cuvânt ... 

Existenţa întru mântuire este mesajul poeziei 
mistico-religioase scrie Eugen Dorcescu şi are 
dreptate, dar cuvântul acesta aşa cum sună în limba 
română este totuşi altfel în limba veche grecească 
(Koine) sau în ebraica veche, sensurile sunt mai 
profunde iar poetul tânăr va trebuie să redescopere 
că de fapt este posibilitatea omului să fie dus „la loc 
larg,, - dincolo de spaţiul acesta strâmt din secunda 
trăită, e libertate nelimitată, eliberarea, salvarea 
spirituală a omului... 

A fi dus „la loc larg,,... 

O analiză semantică a unor termeni din 
Evanghelie şi din tot Noul Testament ar da 
posibilitatea poetului să descopere ce înseamnă „loc 
larg,,... 

Artistul Eugen Dorcescu a intuit că e nevoie de 
multă aplecare pentru a realiza esenţa poeziei 
mistico-religioase când a apelat la variantele 
versetelor biblice din perspectiva a mai multor 
limbi străine... 

Darul de a scrie poezie religioasă şi mistică 
este un dar care depinde de Dumnezeu exclusiv, 


pentru ca prin Duhul Sfant vin toate darurile, dar 
asta înseamnă multă smerenie pentru că darul este 
dat după voinţa divină, este dat pentru altul întru 
zidire, nimic din gloria terestră la care ar putea visa 
un poet... 

Apostolul Pavel scria că omul este poemul lui 
Dumnezeu, opera Lui de artă... 

Artistul Eugen Dorcescu, sublinia în eseul său 
că spiritul este primordial în relaţia lui cu materia, 
dar întruparea lui Hristos este o realitate materială, 
(kenoză), altfel nu se poate ... de aceea poezia 
mistico-religioasă nu se scrie, se întrupează... 

Tema nu poate fi preluată din mers, e o temă 
care nu este o joacă literară, ci una de stare, iar 
lumea nu înţelege din primul moment. Fantezia 
intră în joc, dar este cenzurată de viziunea creştină, 
paradoxal, fantezia capătă dimensiune nelimitată, 
dar mereu este limitată de termenii teologici, 
duhovniceşti. Repetarea unor stări în diferite forme 
nu reprezintă neapărat monotonie, ci cenzurarea 
impusă de textul biblic, necesară în timpul concret 
în care scrie poetul poemul său religios. 

Documentarea poetului care abordează o astfel 
de poezie necesită efortul de ajunge la adevăr, 
adevărul lui Dumnezeu. Lucrurile se complică în 
momentul în care sensul textului biblic te trimite la 
sensul limbii în care a fost scris, la limbajul din 
vremea în care a fost scris: ebraica veche, limba 
greacă veche, aramaica... Din acest punct de 
vedere, scribul modern, scriitorul, este un martor al 
lucrărilor lui Dumnezeu, conform versetului din 
cartea Faptele Apostolilori. 

Privind din punctul de vedere al 
pragmatismului, literatura creştină pare a fi în 


stagnare. O anumita atitudine a oamenilor care 
slujesc in culte autorizate sau in Biserica, 
gripează fenomenul lansării unor opere bazate pe 
valorile creştine şi a unor scriitori care au ca temă 
a preocupărilor lor valorile creştine. 

Este o teamă ca dogma să nu fie afectată. În 
aparenţă teologii au dreptate, până unde poate un 
simplu scriitor să interpreteze Scriptura şi să scrie 
în lumina Duhului Sfânt? lată paradoxul! 

Teologii şi-au rezervat o anumită libertate de 
a interpreta faptele, oamenii, mesajul divin. 
Consideră că au autoritatea să o facă. 

Problema nu este nouă în peisajul literaturii 
în general. Se ştie că literatura creştină este un 
mijloc de îmblânzire a lumii, o metodă de a 
transmite mesajul corect... 

Analizând fenomenul, putem să apreciem 
câteva situaţii: 

- Există autori care de la bun 
început scriu după moda teologică punând 
accentul pe mesajul educativ, scriu într-un 
fel la comandă, pe teme date, frust, fără 
talent, inventând povestiri aparent simple, 
pentru a ajunge la cititorul obişnuit, 
dornic de semne... Aceşti autori pot fi 
subventionati de biserici, asociaţii 
creştine, au vânzarea asigurată, editurilor 
de genul acesta le merge bine, cărțile se 
vând în biserici, la adunări, etc. Metoda 
este aplicabilă şi la propaganda oficială şi 
până la un punct este utilă, dar există un 
punct unde kich-ul este prezent, 


diletantismul e la moda, superficialitatea 
primeaza. 

- Exista si scriitori care sunt sinceri, 
Scriptura e un loc spiritual important, le 
marcheaza viata, iar temele pe care le 
abordeaza in operele lor sunt bazate pe 
valori crestine, pe idei corecte, pe 
principii morale adânci. Luându-şi 
libertatea de a crea o operă literară bazată 
de valori creştine în mod original nu intră 
neapărat în sfera de interes a bisericii, 
munca lor este privită ca o toană, ca o 
pasiune secundară, idei singulare şi 
depărtate de viaţa bisericii. Apoi mai este 
o problemă, preoții ori pastorii, după cum 
este organizată biserica respectivă, nu au 
capacitatea de a administra spiritual 
oameni cu astfel de daruri, îi obosesc 
artiştii, mai mult, îi contrariază, apoi apar 
ca duşmani ai adunărilor pentru că 
darurile lor aduc ceva nou, ceva care sună 
ciudat. 

- Există mari scriitori care au scris 
cărți curajoase, pe teme controversate sau 
teme solide, plecând de la textul Biblic. 
Au scris la o vârstă matură, când numele 
lor era deja cunoscut, stabilizat şi 
reprezentau o voce. Au considerat că e de 
datoria lor să-şi dea zeciuiala în modul 
acesta, ofrandă pentru Dumnezeu, sincer, 
direct, cutremurător. 


Scriptura ofera teme interesante pentru 
scriitor, pentru artist, in general. 

În cartea Osea este scrisă o interesantă 
povestire, actuală şi dureros de reală. Un om a lui 
Dumnezeu, având o credință sinceră, va trebui să 
trăiască şi să convietuiasca alături de Gomera, o 
femeie păcătoasă, să o iubească până la sfârşit, cu 
toate consecinţele. Sfintenia şi curvia alăturate. 
Care biserica va accepta o operă literară în care 
un preot sau pastor ar fi personajul principal al 
unui roman având soție o femeie cu pasiuni 
extreme şi trebuind să o iubească până la capăt, 
fără să o poată părăsi. $i totuşi Dumnezeu i-a 
cerut lui Osea să aibă de soție pe Gomera, pentru 
a transmite un mesaj poporului păcătos despre 
dragostea nemărginită şi neinteleasa a lui 
Dumnezeu pentru om. 

În Cartea Ezechiel autorul aseamănă pe 
Israel cu o fată abandonată crescută cu drag, 
ajunsă femeie frumoasă şi ajungând să 
păcătuiască şi, încă pe bani, cu alti străini, cu 
bărbați din lume, uitând pe Dumnezeu. Metafora 
este relevantă, imaginea e dură, dar reală. Totuşi 
care preot sau pastor ar accepta un roman actual 
scris în modul acesta, cu trimiteri clare având ca 
fundal Biserica? 

Exemplele ar putea continua. Scriptura e 
plină de viaţă, iar un scriitor va găsit mereu teme 
actuale, luând ca reper naratiunile cărților sfinte. 

Majoritatea teologilor scriu în studiile lor că 
biserica are nevoie de revigorare, că oamenii au 
nevoie de un mesaj pertinent care să le 


consolideze viata. De înviorare. Oamenii care 
acceptă să se transforme, lucraţi de Cuvântul 
divin pot aduce ceva interesant, nou. 
Dumnezeu însă a arătat omului soluția: 
„Psa. 36:9 Căci la Tine este izvorul vieții; 
prin lumina Ta vedem lumina. — Psalmul 36 
din Scriptură. 


toamna, 2006 — ianuarie, 2013 


Constantin Stancu 


' Act 1:8, Biblia. 

(CEV) „But the Holy Spirit will come upon you and give you 
power. Then you will tell everyone about me in Jerusalem, in all 
Judea, in Samaria, and everywhere in the world". 

(ESV) „But you will receive power when the Holy Spirit has 
come upon you, and you will be my witnesses in Jerusalem and in 
all Judea and Samaria, and to the end of the earth". 

(KJV) „But ye shall receive power, after that the Holy Ghost is 
come upon you: and ye shall be witnesses unto me both in 
Jerusalem, and in all Judaea, and in Samaria, and unto the 
uttermost part of the earth”. 

(KJV+) „ButS2%5 ye shall receive“ power,“""!! after that 
theS358 Holy Ghost!" is come!5% uponC!5 you:05209 
and©>” ye shall be"! witnesses“! unto me’ bothS50%57 
inG!722 Jerusalem, ©24!9 and&2522 inG'722 a112%56 Judaea, 
and9*>*? in Samaria, #4 and unto!” the uttermost part 
of theG3588 earth ©1093”: 


G2078 


(RDCT) „Ci voi veţi primi o putere, cînd Se va pogori Duhul 
Sfînt peste voi, şi-Mi veţi fi martori în Ierusalim, în toată Iudea, în 
Samaria, şi pînă la marginile pămîntului”. 

(ROB) „Ci veţi lua putere, venind Duhul Sfânt peste voi, şi Îmi 
veţi fi Mie martori în Ierusalim şi în toată Iudeea şi în Samaria şi 
până la marginea pământului”. 


